28/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.28006. Quintastone, SA (Rois-Padrón)

AITOR HUZUM SBURLEA John Colin Jorge Edmundo Laouaj Nofre, co DNI XXXXXXXXX, en representación de Quintastone, S. A., co CIF A-15489552, solicita de Augas de Galicia un caudal de 1,74 litros/segundo de augas procedentes da legalización de catro pozos de barrena, dous depósitos de almacenamento e un de bombeo e da autorización dunha toma de auga do río Sar con pozo de bombeo a depósito de almacenamento existente, nos concellos de Padrón e Rois (A Coruña). O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.28006. As características do aproveitamento son: SOLICITANTE: Quintastone, S. A. CAUDAL: 1,74 litros/segundo DESTINO: industrial ORIXE: 4 pozos e toma directa do río Sar CONCELLO: Rois e Padrón (A Coruña) A finalidade deste aproveitamento é o uso industrial, utilizarase na parcela 687 do polígono 513 na que se localiza a empresa Quintastone S. A. As instalacións e características deste aproveitamento son: Existentes: Puntos de captación: • Pozo de barrena 1: situado na parcela 687 do polígono 513, no punto de coordenadas: X: 528.170 e Y: 4.738.752. Ten instalada unha bomba somerxible e un contador nun tubo dentro das instalacións. Este pozo alimenta ao depósito de almacenamento 1. • 3 pozos de barrena: situados na parcela 71 do polígono 502. Teñen un diámetro 125 mm e 40 m de profundidade, bomba somerxida e a condución de saída dos mesmos ten un diámetro de 2 polgadas. Alimentan ao depósito de bombeo e ao depósito 2. X: 527.750,554 Y: 4.738.759,307 X: 527.756,720 Y: 4.738.760,604 X: 527.759,951 Y: 4.738.760,229 Depósitos: • Depósito de bombeo: situado na parcela 71 do polígono 502 (X: 527.750,747 Y: 4.738.744,652) Ten 3 m de diámetro e 6 m de profundidade, dúas bombas somerxidas, á entrada do mesmo está instalado un caudalímetro e a auga bombéase dende aquí ao depósito de almacenamento 2. • Depósito de almacenamento 1: na parcela 687 do polígono 513 (X: 528.150,36 Y: 4.738.751,38). Depósito que ten un nivel máximo que activa a bomba do pozo 1; de non ser o caudal suficiente entraría secuencialmente auga da traída ou do depósito de almacenamento 2 • Depósito de almacenamento 2: na parcela 687 do polígono 513 (X: 528.017,28 Y: 4.738.791,05). Está alimentado polos tres pozos de barrena e a toma do río Sar. O nivel máximo deste depósito activa o funcionamento das bombas situadas no depósito de bombeo. Proxectadas: • Captación directa do río Sar: na parcela 71 do polígono 502, situada no punto de coordenadas X: 527.728,735 Y: 4.738.726,343. Realizarase mediante un tubo de aceiro inoxidable ( 8 m. l.) de 310 mm de diámetro cunha inclinación de 45 º respecto do eixe do leito. O pozo de bombeo será prefabricado de aros de formigón de diámetro exterior de 2,20 m e diámetro interior de 2,00 m cunha profundidade de 8 m, soleira de formigón armado e 40 cm de espesor. A condución entre este pozo e o depósito existente será de PVC DN-110 mm de diámetro. Colocarase un caudalímetro á entrada do depósito de almacenamento existente. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos concellos de Rois e de Padrón ou nas oficinas deste Servizo, situadas na rúa Tomiño, 16-baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 12 de xullo de 2011. O xefe do Servizo Territorial da Zona Galicia Centro Angel Alexis Plua Nussbaumer